ବସେନ ମୁର୍ମୁ  ଇଂରାଜୀ:    (୯ ଅପ୍ରେଲ ୧୯୮୭ - ୮ ଜୁନ ୨୦୨୦) ଜଣେ ସାନ୍ତାଳୀ କଥାଚିତ୍ର ତଥା ଆଲବମ୍ ଜଗତର ଗାୟକ ଓ ଗୀତିକାର ଥିଲେ  । ବସେନ ମୁର୍ମୁ ୯ ଅପ୍ରେଲ ୧୯୮୭ରେ ମୟୂରଭଞ୍ଜ ଜିଲ୍ଲାର ବିଜତଳା ବ୍ଲକ ଅନ୍ତର୍ଗତ ବାରହାଜିୟାଁ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନାରାନ ମୁର୍ମୁ ଏବଂ ମାତାଙ୍କ ନାମ ମାୟନ ମୁର୍ମୁ । ତାଙ୍କ ସହଧର୍ମୀଣିଙ୍କ ନାମ ମମତା ମୁର୍ମୁ । ଭାଗ୍ୟଲକ୍ଷ୍ମୀ ମୁର୍ମୁ ତାଙ୍କର ଏକମାତ୍ର କନ୍ୟା ସନ୍ତାନ । କୃତି ବସେନ ମୁର୍ମୁ ତାଙ୍କ ସ୍ୱଳ୍ପ ଜୀବନ କାଳରେ ପାଞ୍ଚସହରୁ ଉର୍ଦ୍ଧ୍ୱ ଗୀତରେ ନିଜର ସ୍ୱର ପ୍ରଦାନ କରିଥିଲେ ।  "କୁଲମି ଦାରେ ଲେକା କୁଳିମ ହାରାୟେନ" ,  ଛେମେକ ଛେମେକ ,   ଜିୱି ରାନି ତିସେମ ହାଜୁଗ୍ ,  ଆଲାକ ଜାଳି ନାଳି ଲେକା  ଇତ୍ୟାଦି ଗୀତ ତାଙ୍କର ସୁପରିଚିତ ଗୀତ ଥିଲା । ମୃତ୍ୟୁ ବସେନ ମୁର୍ମୁଙ୍କର ୦୮ ଜୁନ ୨୦୨୦ରେ ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ମାତ୍ର ୩୩ ବର୍ଷ ହୋଇଥିଲା । ପୂର୍ବରୁ ତାଙ୍କର ଅସୁସ୍ଥତାର କୌଣସି ଲକ୍ଷଣ ନଥିଲା, ଜୁନ ୮ ତାରିଖ ଦିନ ସେ ହଠାତ ପଡ଼ିଯାଇଥିଲେ ଏବଂ ତାଙ୍କୁ ରାଇରଙ୍ଗପୁର ସରକାରୀ ଡାକ୍ତରଖାନାକୁ ଚିକିତ୍ସା ପାଇଁ ନିଆ ଯାଇଥିଲା, ଡାକ୍ତର ସେଠାରେ ତାଙ୍କୁ ମୃତ ବୋଲି ଘୋଷଣା କରିଥିଲେ ।